Wisła (polsko godka: "Wisła") to je miasto we ślōnskim wojewōdztwie, we cieszyńskim krysie, na połednie ôd Ustrōnio a zachōd ôd Szczyrku. Leży we Ślōnskim Beskidże wele granicy s Czeskōm Republikōm. Znōmo je kej ôstrzodek alowanio, turystyki a szportōw zimowych. Na terynie miasta zaczyno swōj biyg rzyka Wisła. Nojwyższe wiyrchy we granicach miasta to Baranio Gōra (1120 m n.p.m.) a Wielgi Stożek (979 m n.p.m.). We downijszym tajlōngu administracyjnym Wisła noleżoła do bielskigo wojewōdztwa. Wisła je jydnym s nojsrogszych ôstrzodkōw luteranizma na Ślōnsku a jedynym miastym, we kerym luterany sōm we wiynkszości. S Wisły pochodzōm m.in. skoczek narciarski Adam Małysz, tryner skokōw Apoloniusz Tajner a pisorz Jerzy Pilch.